b'\n_START_ARTICLE_\nV. S. Naipaul\n_START_SECTION_\n\xc5\xbdivljenje\n_START_PARAGRAPH_\nNaipaulovi Indijski predniki\xc2\xa0pri\xc5\xa1li kot mezdni delavci na Trinidada, najve\xc4\x8dji otok dana\xc5\xa1nje oto\xc5\xa1ke dr\xc5\xbeave Trinidad in Tobago. Prva leta \xc5\xbeivljenja je Naipol pre\xc5\xbeivel pri dru\xc5\xbeini svoje matere. \xc5\xa0ele v starosti \xc5\xa1est let je spoznal svojega o\xc4\x8deta, Seepersada Naipaula (1906-1953), ki je kot novinar delal pri \xc4\x8dasopisu Trinidad Guardian\xc2\xa0v Port of Spain. Kasneje je o\xc4\x8de uspel v mestu kupiti hi\xc5\xa1o, tako da je lahko zdru\xc5\xbeil dru\xc5\xbeino. Otro\xc5\xa1tvo\xc2\xa0in svojega o\xc4\x8deta je Naipaul opisal v romanu Hi\xc5\xa1a za G. Biswasa._NEWLINE_Leta 1950 je Naipaul dobil \xc5\xa1tipendijo in od\xc5\xa1el v Anglijo na \xc5\xa1tudij na Univerzo v Oxfordu. Po \xc5\xa1tudiju je najprej, do srede petdesetih, delal kot samostojni sodelavec za BBC; kmalu se je v celoti posvetil pisateljevanju._NEWLINE_Poleg svojih romanov je Naipaul znan po reporta\xc5\xbeah iz razli\xc4\x8dnih krajev in kultur sveta. Njegova \xc5\xa1tevilna potovanja so ga\xc2\xa0 vodila v Indijo (ve\xc4\x8dkrat), Zaire, Ugando, Iran, Pakistan, Malezijo in Indonezijo. Ta dejavnost mu je prinesla sloves potopisca, \xc4\x8deprav njegove ocene in analize dale\xc4\x8d presegajo okvir obi\xc4\x8dajnih potopisov._NEWLINE_Po svojem potovanju v Iran (\xc5\xa1e vedno v potresnih sunkih islamske revolucije), in v druge Islamske dr\xc5\xbeave se je v knjigi Islamske potovanje zelo kriti\xc4\x8dno lotil Islama in \xc5\xa1e posebej ekstremisti\xc4\x8dnih tokov. Palestinski avtor Edward Said\xc2\xa0mu je zato o\xc4\x8dital, da tako kot Rudyard Kipling kli\xc5\xa1ejsko slika nasprotja med vzhodom in zahodom ter tako o\xc5\xbeivllja stare predsodke._NEWLINE_Naipaul je leta 1971 dobil Bookerjevo nagrado za svoj roman V svobodni de\xc5\xbeeli, leta 1983 nagrado Jeruzalem za Svobodo posameznika v dru\xc5\xbebi,\xc2\xa0leta 1989\xc2\xa0Kri\xc5\xbe trojice (Trinity Cross)\xc2\xa0in leta 2001 za svoje \xc5\xbeivljenjsko delo Nobelovo nagrado za knji\xc5\xbeevnost. Decembra 1989 ga je\xc2\xa0britanska kraljica povzdignila v plemi\xc5\xa1ki stan Knight Bachelor in mu s tem podelila pravico do naziva Sir.'